LV
13.3.2023.
Eiropas Savienības Oficiālais Vēstnesis
C 94/29
Prasījumi: Apelācijas sūdzības iesniedzējas prasījumi Tiesai ir šādi:
— galvenokārt, atcelt Vispārējās tiesas (ceturtā palāta paplašinātā sastāvā) 2022. gada 9. novembra spriedumu lietā T-667/19, ciktāl ar to ir noraidīta Ferriere Nord pamata prasība atcelt Eiropas Komisijas 2019. gada 4. jūlija Lēmumu C(2019) 4969 final;
— līdz ar to, atcelt iepriekš minēto Komisijas lēmumu;
— pakārtoti, atcelt Vispārējās tiesas (ceturtā palāta paplašinātā sastāvā) 2022. gada 9. novembra spriedumu lietā T-667/19, ciktāl ar to ir noraidīta Ferriere Nord pakārtotā prasība daļēji atcelt Eiropas Komisijas 2019. gada 4. jūlija Lēmumu C(2019) 4969 final un tādēļ samazināt piemērotā naudas soda apmēru;
— līdz ar to daļēji atcelt iepriekš minēto Komisijas lēmumu un samazināt piemēroto naudas sodu;
— katrā ziņā – piespriest Eiropas Komisijai atlīdzināt tiesāšanās izdevumus abu instanču tiesās.
Pamati un galvenie argumenti (A) Apelācijas pamati par Vispārējās tiesas sprieduma pilnīgu atcelšanu, ciktāl ar to ir noraidīti Ferriere Nord pamati par pilnīgu Komisijas 2019. gada 4. jūlija lēmuma atcelšanu,
I
Tiesību uz aizstāvību un piemērojamo normu (LESD 266. pants, Hartas 47. un 48. pants, ECPAK 6. pants, Regulas Nr. 1/2003 (1) 14. un 27. pants; Regulas Nr.
773/2004 (2) 11., 12., 13. un 14. pants) pārkāpums saistībā ar 2018. gada 23. aprīļa uzklausīšanu un Padomdevējas komitejas atzinumu – Nevainīguma prezumpcijas principa pārkāpums – Pierādījumu elementu neizskatīšana un pamatojuma nesniegšana šajā sakarā – Acīmredzama faktu un pierādījumu sagrozīšana, kas ir redzama no lietas materiāliem – Pamatojuma nenorādīšana – Patvaļīgs vērtējums.
II Saprātīga procedūras ilguma principa pārkāpums – Tiesību uz aizstāvību pārkāpums (Hartas 41. un 47. pants, ECPAK 6. pants) – Acīmredzama faktu un pierādījumu sagrozīšana, kas ir redzama no lietas materiāliem – Pamatojuma nenorādīšana.
III Kļūdains pamatojums vai kļūdas pamatojumā, kas balstās uz procesa atkārtotu uzsākšanu un sodoša lēmuma pieņemšanu (Regulas Nr. 1/2003 7. un 23. pants) – Pilnvaru pārsniegšana – Samērīguma principa pārkāpums – Hartas 41. un 47. panta un ECPAK 6. panta pārkāpums – Pamatojuma nenorādīšana – Iekļautās argumentācijas nepieņemamība – Faktu un pierādījumu neizvērtēšana – Pierādīšanas pienākuma apvēršana.
IV Ne bis in idem principa pārkāpums (Hartas 50. pants).
V Iebilde par Regulas Nr. 1/2003 25. panta prettiesiskumu atbilstoši LESD 277. pantam (Hartas 41. un 47. pants; ECPAK 6. pants, LES 5. pants) – Faktu noskaidrošanas un sodu uzlikšanas pilnvaru izbeigšanās (Regulas Nr. 1/2003 7. un 23. pants).
(B) Apelācijas pamati par Vispārējās tiesas sprieduma daļēju atcelšanu, ciktāl ar to ir noraidīti Ferriere Nord pamati par Komisijas 2019. gada 4. jūlija lēmuma daļēju atcelšanu, un līdz ar to – naudas soda apmēra samazināšanu.
VI
Naudas soda palielinājuma recidīva dēļ prettiesiskums tiesību uz aizstāvību pārkāpuma dēļ (Hartas 41., 47. un 48. pants; ECPAK 6. pants; Regulas Nr. 1/2003 27. pants; Regulas Nr.
773/2004 11. pants) – Pierādījumu elementu neizskatīšana un pamatojuma nesniegšana šajā sakarā – Acīmredzama faktu un pierādījumu sagrozīšana, kas ir redzama no lietas materiāliem – Pamatojuma nenorādīšana.